A Bizottság 1979/2003/EK rendelete

(2003. november 11.)

a 2400/96/EK rendelet mellékletének kiegészítéséről (Westlandse druif, Alcachofa de Benicarló és Marrone di San Zeno)

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb a 806/2003/EGK rendelettel [1] módosított, a mezőgazdasági termékek és élelmiszerek földrajzi jelzéseinek és eredetmegjelöléseinek oltalmáról szóló, 1992. július 14-i 2081/92/EGK tanácsi rendeletre [2], és különösen annak 6. cikke (3) és (4) bekezdésére,

mivel:

(1) A 2081/92/EGK rendelet 5. cikkével összhangban Hollandia továbbította a Bizottságnak a "Westlandse druif" elnevezés földrajzi jelzésként való bejegyzésére vonatkozó kérelmét; Spanyolország továbbította a Bizottságnak az "Alcachofa de Benicarló" vagy "Carxofa de Benicarló" elnevezés eredetmegjelölésként való bejegyzésére vonatkozó, Olaszország pedig "Marrone di San Zeno" elnevezés eredetmegjelölésként való bejegyzésére vonatkozó kérelmét.

(2) A 2081/92/EGK rendelet 6. cikkének (1) bekezdésével összhangban megállapították, hogy a kérelmek megfelelnek a rendeletnek, különösen abban a tekintetben, hogy a kérelmek tartalmazzák a rendelet 4. cikkében előírt valamennyi adatot.

(3) Az e rendelet mellékletében található három elnevezésnek a rendelet 7. cikke alapján az Európai Közösségek Hivatalos Lapjában való közzétételét követően [3] nem érkezett tiltakozás a Bizottsághoz.

(4) Következésképpen e három elnevezést be kell jegyezni az "Oltalom alatt álló eredetmegjelölések és földrajzi jelzések nyilvántartása" elnevezésű nyilvántartásba, és ezáltal ezek a Közösség egész területén földrajzi jelzésként vagy eredetmegjelölésként oltalmat élveznek.

(5) Mivel e rendelet melléklete kiegészíti a legutóbb az 1665/2003/EK rendelettel [4] módosított, a 2400/96/EK bizottsági rendelet [5] mellékletét,

ELFOGADTA EZT A RENDELETET:

1. cikk

Az e rendelet mellékletében található három elnevezést, mint oltalom alatt álló földrajzi jelzést (OFJ) vagy oltalom alatt álló eredetmegjelölést (OEM), bejegyzik a 2081/92/EGK rendelet 6. cikkének (3) bekezdésében előírt "Oltalom alatt álló eredetmegjelölések és földrajzi jelzések nyilvántartása" elnevezésű nyilvántartásba.

2. cikk

Ez a rendelet az Európai Unió Hivatalos Lapjában való kihirdetését követő 20. napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 2003. november 11-én.

a Bizottság részéről

Franz Fischler

a Bizottság tagja

[1] HL L 122., 2003.5.16., 1. o.

[2] HL L 208., 1992.7.24., 1. o.

[3] HL C 40., 2003.2.19., 5. o. (Westlandse druif).HL C 40., 2003.2.19., 7. o. (Alcachofa de Benicarló vagy Carxofa de Benicarló).HL C 45., 2003.2.25., 2. o. (Marrone di San Zeno).

[4] HL L 235., 2003.9.23., 6. o.

[5] HL L 327., 1996.12.18., 11. o.

--------------------------------------------------

MELLÉKLET

AZ EK-SZERZŐDÉS I. MELLÉKLETÉBEN FELSOROLT, EMBERI FOGYASZTÁSRA SZÁNT TERMÉKEK

Gyümölcs-, zöldség- és gabonafélék:

HOLLANDIA:

Westlandse druif (OFJ)

SPANYOLORSZÁG:

Alcachofa de Benicarló vagy Carxofa de Benicarló (OFM)

OLASZORSZÁG:

Marrone di San Zeno (OFM)

--------------------------------------------------